Frankenstein’s Daughter

Frankenstein's Daughter er en amerikansk film, hvor den opprinnelige historien om Frankensteins monster var basert på romanen Frankenstein av Mary Shelley.

Filmen var den tredje av fire klassiske drive-in-filmer av produsent Marc Frederic og regissør Richard Cunha.

 Handling 
Trudy Morton er en tenåring som bor sammen med sin onkel Carter Morgan. Hun får mareritt hvor hun drømmer om at hun er et monster som løper rundt i gatene om natten. Trudy mener drømmene er ekte. Kjæresten hennes Johnny Bruder gjør ikke det. Det gjør heller ikke vennene hennes, Suzie Lawler eller Don. Det viser seg at Trudy faktisk blir et monster om natten, takket være Carters merkelige laboratorie-assistent Oliver Frank. Han bor sammen med dem, og arbeider i Carters laboratorium. Carters mål er å eliminere all sykdom, slik at folk kan leve evig. Men Olivers mål viser seg å være noe ganske annet.

Carter bryter seg inn i Rockwell Labs for å finne Digenerol, et kjemikalie han behøver for sine eksperimenter. Han vet ikke hvem Oliver egentlig er. Eller at Oliver, ved hjelp av en gartner Elsu, forsøker å skape et "perfekt vesen" og at Oliver faktisk heter Oliver Frankenstein, barnebarn av den opprinnelige Dr. Frankenstein. Politi-etterforsker Boyd og Bill Dillon undersøker en rapport fra en redd kvinne (spilt av Charlotte Portney) om at et kvinnelig monster i badedrakt angrep henne. Dette monsteret var selvfølgelig Trudy. Oliver finner henne, og tar henne med seg hjem igjen. Boyd og Dillon får besøk av Mr. Rockwell fra Rockwell Labs. Rockwell sier at deres stjålne Digenerol kan være relatert til monster-problemet.

Men samtidig mener Carter at han nå må stjele mer Digenerol. Oliver ønsker å skape et kvinnelig perfekt vesen, noe en Dr. Frankenstein aldri har forsøkt før. Skapningen blir levende, fryktelig arret og hun dreper en lager-arbeider. En annen arbeider, Mack, kontakter politiet. Oliver vil ha laboratoriet for seg selv, og bestemmer seg for å drepe Carter. Men når han begynner å kvele Carter, dukker Boyle og Dillon opp med spørsmål om Digenerol. Oliver forteller dem at Carter stjal stoffet, og Carter forteller dem at Oliver forsøkte å drepe ham.

Oliver overtaler dem om at Carter har psykiske problemer, og politiet arresterer Carter. Oliver avslører at etternavnet hans egentlig er Frankenstein, ikke Frank. Når han viser sin skapelse til Trudy, besvimer hun av skrekk. Men når hun våkner igjen. går hun til nærmeste politistasjon, hvor Boyle forteller henne at både Johnny og Carter er døde.

 Rolleliste 
 Skuespiller  Rolle  John Ashley  Johnny Bruder	 Sandra Knight  Trudy Morton	 Donald Murphy  Oliver Frank aka Frankenstein	 Felix Locher  Carter Morton	 Sally Todd  Suzie Lawler	 John Zaremba  Politibetjent Boyle	 Wolfe Barzell  Elsu	 Harold Lloyd jr.  Don (Suzies gutt)	 Robert Dix  Det. Dillon	 Page Cavanaugh  Seg selv (leder, Page Cavanaugh Trio)	 Voltaire Perkins  Herr Rockwell, kjemiker	 Bill Coontz  Havneformann George Barrows  Mack (havnearbeider)	 Charlotte Portney  Redd dame Harry Wilson  Monsteret

 Se også 
 Liste over Frankenstein-filmer

 Eksterne lenker 


Kategori:Frankensteinfilmer
Kategori:Science fiction grøssere fra USA
Kategori:Filmer fra 1958
Kategori:Engelskspråklige filmer